paragraph_text: Osamnaesta je po sjaju na noćnome nebu, prividne magnitude 1,16. Iz naših se krajeva vidi ljeti uvečer na južnom nebu. Udaljen je od Zemlje oko 25 svjetlosnih godina a približava se radijalnom brzinom od 6,5 km/s. Fomalhaut A je zvijezda mase 1,92 puta veće od Sunčeve, oko 1,84 puta većega je promjera, 16,6 puta većega sjaja i površinske temperature oko 8590 K. Patuljasta je zvijezda glavnog iza spektralne klase A3V. Zvijezda emitira jako infracrveno zračenje i posjeduje nekoliko cirkumstelarnih omotača. Tradicionalni naziv Fomalhaut (ar. fum al-hawt) znači "usta južne ribe". Ova zvijezda je 2500 pr. n. e. označavala solsticij.<ref>Zvijezde u sazviježđu Južna riba iz maa.mhn.de pristupljeno 3. 10.2014